b'\n_START_ARTICLE_\nTomasz Jod\xc5\x82owiec\n_START_SECTION_\nClub\n_START_PARAGRAPH_\nJod\xc5\x82owiec a debutat \xc3\xaen Ekstraklasa \xc3\xaen iulie 2006 pentru Dyskobolia Grodzisk Wielkopolski. \xc3\x8en 2008 s-a mutat \xc3\xaen capitala Poloniei dup\xc4\x83 ce Dyskobolia a fuzionat cu Polonia Var\xc8\x99ovia. Jod\xc5\x82owiec a fost monitorizat \xc3\xaendeaproape de c\xc4\x83tre clubul de\xc2\xa0Serie A\xc2\xa0Napoli FC \xc3\xaen ianuarie 2009, dar a refuzat un transfer din motive familiale. \xc3\x8en 2012 ajunge la \xc5\x9al\xc4\x85sk Wroc\xc5\x82aw, unde marcheaz\xc4\x83 trei goluri \xc3\xaen cincisprezece meciuri. Pe 19 februarie 2013, Tomasz a semnat un contract pe 3 ani cu Legia Var\xc8\x99ovia.\n_START_SECTION_\nInterna\xc8\x9bional\n_START_PARAGRAPH_\nEl a debutat pentru Polonia pe data de 11 octombrie 2008, \xc3\xaenlocuind-ul pe\xc2\xa0Rafal Murawski \xc3\xaen meciul de calificare la Campionatul Mondial din 2010 \xc3\xaempotriva Republicii Cehe. Pe 14 decembrie a jucat primul s\xc4\x83u meci ca integralist \xc3\xaempotriva Serbiei. Jod\xc5\x82owiec a marcat un autogol \xc3\xaen timpul unui amical interna\xc8\x9bional cu Fran\xc8\x9ba pe 9 iunie 2011. Pe 30 octombrie 2013 a fost convocat pentru meciurile amicale cu Slovacia \xc8\x99i Irlanda. Pe 17 noiembrie 2015 a marcat primul s\xc4\x83u gol la na\xc8\x9bional\xc4\x83, \xc3\xaen minutul al doisprezecelea \xc3\xaentr-un amical cu Cehia, care s-a \xc3\xaencheiat cu scorul de 3-1._NEWLINE_A fost convocat de selec\xc8\x9bionerul Poloniei, Adam Nawa\xc5\x82ka, la Campionatul European de Fotbal din 2016.'